Òkè-Ìmẹ̀sí

Ìlú Òkè-Ìmẹ̀sí jẹ́ ìlú kan lára awọn ìlú tí ó korajọ pọ̀ di ìjọba ìbílẹ̀  Ìwọ Oòrùn Èkìtì LGA ní Ìpínlẹ̀ Èkìtì.
http://www.maplandia.com/niger/ekitiwest/oke-mesi/ Wọ́n fi léde wípé iye àwọn ènìyàn tí wọ́n jẹ́ olùgbé ìlú náà jẹ́ ẹgbẹ̀rún lọ́nà ọgbọ̀n( 30,000).

Bí ó ṣe tó
Ìlú Òké-Ìmẹ̀sí wa ní Ìpínlẹ̀ Èkìtì ní apá ìwọ̀ Oòrùn ilẹ̀ Nàìjíríà.  Òké-Ìmẹ̀sí tó   7.82°  ìbú ní apá Gúsù nígbat tí ó tó 4.92° òró ní apá Àríwá tí ó sì tó 541 fífẹ́ ní iye.

Ìkóró-Èkìtì àti Ìjerò-Èkìtì ni ó pààlà pẹ́lú Òké-Ìmẹ̀sí ní apá àríwá nígbàtí òun àti Ẹfọ̀n Alààyè pààlà ní apá ìwọ̀ Oòrùn, ní apá Gúsù ni Ìmẹ̀sí-Ilé wà sí Òké-Ìmẹ̀sí, tí ìlú Òké-Ìmẹ̀sí sì pààlà pẹ̀lú àwọn ìlú bíi: Ẹ̀sà-Òkè àti Ìpínlẹ̀ Ọ̀ṣun.
Bí ìlú náà ṣe ní òkè àti pẹ̀tẹ́lẹ̀ ní ó jẹ́ kí ó dùn ún wò ati láti lọ síbẹ̀ gẹ́gẹ́ bí àyè ìgbafẹ́. Bákan náà ni ọyẹ́ tí ó ma ń mú níbẹ̀ ní àsìkò ọyẹ́ ma ń tutù mọ́ni fẹ́ẹ́rẹ́fẹ́ ni. Àwọn ilẹ̀ ibẹ̀ gbogbo ni ó jẹ́ ilẹ̀ ọlọ́ràá fún nkan ọ̀gbìn, bákan náà ni àwọn ohun alùmónì oríṣiríṣi sòódó síbẹ̀.

Ìtàn ìlú Òké-Ìmẹ̀sí
Gẹ́gẹ́ bí a ti mọ̀ wípé gbogbo ọmọ káàrọ-oò-jíire ni wọ́n ṣẹ̀ wá láti Ilé-Ifẹ̀ gẹ́gẹ́ bí orírun baba-ńla wọn, bá kan náà ni ti ìlú Òké-Ìmẹ̀sí rí. Mọ̀lẹ́bí àti ìbátan kan náà ni Ìlú Òkè-Ìmẹ̀sí, Ìmẹ̀sí-Ilé  àti Ilé-Ifẹ̀. Ọba àti aláṣẹ pátápátá ti ìlú Òkèmẹ̀sí ni wọ́n ń pè ní Ọwá Oòyè'' ti ìlú 'Òké-Ìmẹ̀sí'. Orúkọ ọba tí ó wà ní orí àpèrè àṣẹ lọ́wọ́lọ́wọ́ ni Ọba Gbádébọ̀ Adédèjì 

Àwọn lààmì-laaka ènìyàn láti ìlú Òké-Ìmẹ̀sí

Rẹ̀mí Adédèjì, ònkọ̀wé ọmọ bí ìlú Òké-Ìmẹ̀sí tí wọ́n bí ní ọdún 1937.
Kọ́lá Ògúnmọ́lá, gbajú-gbajà ònkọ̀tàn eré sinimá Yorùbá tí wọ́n bí ní ìlú Òké-Ìmẹ̀sí ní ọdún 1925

Àwọn Ìtọ́kasí

Category:Populated places in Ekiti State
Category:Towns in Yorubaland